open-index/open-wikipedia-markdown huggingface dataset:
40 Under 40

רשימת **** (בעברית: **40 מתחת ל-40**) היא רשימת אישים שמוציא מגזין הכלכלה האמריקאי פורצ'ן מדי שנה. הרשימה כוללת את המנהיגים הצעירים המשפיעים ביותר לשנה החולפת.

הרשימה הושקה לראשונה בשנת 1999, ועד לשנת 2003 כללה רק נתוני רווח נקי מספריים. מאז שנת 2009 הרשימה היא דירוג סובייקטיבי של השפעה. הרשימה כוללת אנשי עסקים, פוליטיקאים, אנשי רוח ואמנות, ידוענים ואישים נוספים מתחת לגיל 40.

הרוב המוחלט של האישים המופיעים ברשימה הם מתעשיית ההיי-טק.

## ראו גם
* פורבס 30Under30

## קישורים חיצוניים
* רשימה נוכחית

## הערות שוליים

קטגוריה:רשימות אישים
הומוסקסואליות בפרו העתיקה

[ממוזער|שמאל|אירוטיקה על גבי כלי חרס עתיק המוצג ב שב[לימה, פרו.]]
מספר עדויות להומוסקסואליות בפרו בתקופה הפרה-קולומביאנית שרדו מאז הכיבוש הספרדי של אימפריית האינקה, בצורת כלי חרס המעוטרים באיורים אירוטיים (בספרדית: huacos eróticos; ראו: ). כלי חרס כאלה מקורם בכמה תרבויות עתיקות בפרו, המפורסמות שבהן הן תרבות מוצ'ה ותרבות צ'ימו.
## הגעת הספרדים והאיסור על הומוסקסואליות
הספרדים, אשר הגיעו לפרו במאה ה-16, נדהמו מהמנהגים של הילידים. המשנה למלך פרנסיסקו דה טולדו ואנשי הדת היו מזועזעים לגלות שהומוסקסואליות היא מקובלת, וכן מכך שהאוכלוסייה המקומית אינה אוסרת על קיום יחסי מין לפני נישואין או שאיננה מייחסת חשיבות לצניעות הנשים.

ההיסטוריון מקסימו טרזוס מתאר כיצד הספרדים הכריעו את המיניות של התרבות המקומית, שלא התאימה לאמות המידה של הכנסייה הקתולית:

עם זאת, בשנת 1837 בוטל האיסור הפלילי על הומוסקסואליות.

## כלי חרס
[ממוזער|שמאל|כלי חרס עתיק מ[ממלכת צ'ימור|תרבות הצ'ימו (1000-1400) המציג שני גברים מקיימים יחסי מין אנאליים.]]
במשך 800 שנים יצרו תרבויות האנדים המרכזיות של התקופה הפרה-קולומביאנית, ובמיוחד המוצ'ה, לפחות עשרות אלפי כלי חרס (בספרדית: huacos; ראו ). מספר כלי חרס מציגים שלדים המקיימים יחסי מין הומוסקסואליים; ארבעה מציגים יחסי מין אנאליים בין גברים, אחד מציג חדירה לסבית עם הדגדגן. כלי חרס רבים אחרים מציגים יחסי מין בין שתי דמויות, כאשר לפחות אחת מהן היא ממין שאינו מוגדר. עבודות אלו, ככל הנראה בשל הטיה הטרוסקסיסטית, פורשו לא פעם כמציגות זוג הטרוסקסואלי.

כלי חרס רבים, עליהם סמלים של הילידים, נופצו והושמדו. בשנות ה-70 של המאה ה-16 התארגנו טולדו ויועציו הדתיים על מנת להביא סוף למעשי סדום, אוננות ולמנהג חברתי נפוץ שבתרגום חופשי משפת קצ'ואה פירושו "נישואי ניסיון". כפי שמתאר טרזוס, "לא ניתן לדבר על כך כי הדברים נחשבים פורנוגרפיים". הם נאסרו בשל "טאבו שהטילה הדת הנוצרית [על פיו] הגברים מקיימים יחסי מין רק ל[מטרת] רבייה וכי נשים אינן חוות הנאה מינית".

למרות המאמץ המאורגן הזה להשמיד חפצים אלו, רבים שרדו עד היום. במשך עשרות שנים, כלי החרס האירוטיים נשמרו מפני הציבור, והיו נגישים רק לקבוצה מובחרת של מדענים פרואנים. מדי פעם, ובחוסר רצון, הם היו זמינים גם למספר חוקרים זרים, מארצות הברית ומאירופה.  בלימה שבפרו ידוע בשל גלריה של כלי חרס אירוטיים מההתקופה הפרה-קולומביאנית המוצגת בו.

## ראו גם

* זכויות להט"ב בפרו
*זכויות להט"ב באמריקה

## הערות שוליים

קטגוריה:להט"ב: היסטוריה
קטגוריה:פרו: היסטוריה
קרחון סלמנדר

**קרחון סלמנדר** או **קרחון הסלמנדר** (באנגלית: **The Salamander Glacier**) הוא קרחון הממוקם בשטח הפארק הלאומי גליישר, במחוז גליישר, במדינת מונטנה, שבארצות הברית.

הקרחון משתרע על מדף סלע בצד המזרחי של גב החדיד המהווה חלק מרכס לואי רכס הרים המהווה חלק מהרי הרוקי ומקו פרשת המים של אמריקה.

גובהו הממוצע של קרחון סלמנדר 2,200 מטרים מעל פני הים.

אורכו של הקרחון כ-0.16 קילומטרים, ורוחבו של הקרחון 1.21 קילומטרים.

נכון לשנת 2005, שטחו של הקרחון סלמנדר 0.17 קילומטרים רבועים.

## היסטוריה
### מקור השם
שמו של הקרחון תיאורי - צורתו מזכירה צורה של סלמנדרה.

### נסיגת הקרחון

עקב נסיגת הקרחונים, החל גם קרחון גרינל, שקודם לכן הקיף את קרחון סלמנדר מכל עבריו, לסגת. שני הקרחונים נפרדו קודם לשנת 1929.

בשנת 1993 היה שטחו של הקרחון 0.23 קילומטרים רבועים, בשנת 2005 היה שטחו של קרחון סלמנדר 0.17 קילומטרים רבועים.

בין השנים 1966 ו-2005 איבד קרחון סלמנדר 23% משטחו.


File:Grinnell and The Salamander Glaciers in 1911.jpg|קרחון גרינל, בשמאל התמונה ובחזית התמונה, מקושר לקרחון סלמנדר (בחלק הימני העליון של התמונה) - תצלום משנת 1911
File:Grinnell Glacier 1938.jpg|קרחון סלמנדר מעל קרחון גרינל - תצלום משנת 1938
File:Salamander Glacier.jpg|קרחון סלמנדר - יולי 2017


## קישורים חיצוניים
* קרחון סלמנדר באתר הסקר הגאולוגי של ארצות הברית
* מפת אזור קרחון סלמנדר וקרחון גרינל
* תיאור מסלול הטיפוס לקרחון גרינל וקרחון סלמנדר באתר 10adventures
* 
* מזג אוויר נוכחי עדכני בקרחון סלמנדר (לרבות זמני זריחת/שקיעת שמש/ירח עדכניים)
** תחזית מזג אוויר עדכנית ארוכת טווח עבור קרחון סלמנדר
** נתוני מזג אוויר היסטוריים עבור קרחון סלמנדר
** סטטיסטיקות מזג אוויר עבור קרחון סלמנדר

## הערות שוליים

סלמנדר
סלמנדר
סלמנדר
סופר שמונה וחצי

**סופר שמונה וחצי** (באנגלית: ****) הוא סרט דרמה סאטירי משנת 1994, שנכתב ובוים על ידי ברוס לה ברוס. הסרט עוסק בבמאי סרטים פורנוגרפיים כושל שנכנס לשותפות עם במאית-יוצרת לסבית. במהלך הסרט מתברר שיש לה אג'נדה משלה ושהיא מנצלת אותו כדי לקדם פרויקט משלה.

הסרט הוקרן בבכורה בפסטיבל הסרטים הבינלאומי בטורונטו בשנת 1994 וכן הוצג בהקרנת חצות של פסטיבל הסרטים סאנדנס בשנת 1994.
## שחקנים ודמויות

## קישורים חיצוניים

## הערות שוליים

קטגוריה:סרטי ברוס לה ברוס
דומיניק טלהאמר

**דומיניק טלהאמר** (בגרמנית: **Dominik Thalhammer**; נולד ב-2 באוקטובר 1970) הוא מאמן כדורגל אוסטרי המאמן את אוסטנדה.

## קריירת אימון
טלהאמר החל את קריירת האימון שלו בקבוצה מהליגות הנמוכות, ומשנת 2000 החל לאמן את מחלקות הנוער השונות של אדמירה ואקר מדלינג. בשנת 2004 מונה לעוזר מאמן הקבוצה הבכירה, ובספטמבר 2004 הפך למאמן הראשי והיה למאמן הראשי הצעיר ביותר בהיסטוריה של הבונדסליגה האוסטרית. הוא עזב את המועדון באוגוסט 2005.

מדצמבר 2005 עד אוקטובר 2006 היה מאמנה של ווינר ספורט קלאב מהליגה השלישית. מיוני 2007 ועד מאי 2008 היה עוזר מאמן הקבוצה הבכירה של ל.א.ס.ק. לינץ.

לאחר שאימן שתי קבוצות נוספות מהליגות הנמוכות, בפברואר 2011 מונה טלהאמר למאמנה של נבחרת הנשים האוסטרית. בשנת 2020 הוא סיים את הכהונה ובמקומו מונתה אירנה פורמן.

לקראת עונת 2020/2021 מונה למאמן הראשי של ל.א.ס.ק. לינץ. ב-13 בספטמבר 2021 הוא פוטר מתפקידו.

## תארים
;נבחרת הנשים האוסטרית
* גביע קפריסין (1): 2016

## קישורים חיצוניים

## הערות שוליים

קטגוריה:מאמני כדורגל אוסטרים
קטגוריה:מאמני נבחרת אוסטריה בכדורגל נשים
קטגוריה:אוסטרים שנולדו ב-1970
מומו (מאכל)

**מומו** (בהינדי: **मोमो**; בנפאלית: **मम**; באנגלית: **Momo**) הוא כיסון נפאלי עשוי מבצק חיטה ממולא בבשר או ירקות ונפוץ במדינות תת-היבשת ההודית. מקורו בג'יאוזי הסיני.

הבצק של כיסוני המומו מורכבים מקמח, מים ושמן שומשום שאותם מערבבים יחד, ומכיל מליות שונות. את המומו מבשלים באידוי או טיגון.

המומו דומים בטעמם לכיסוני המנטו והג'יאוזי ונהוג לצרוך אותם עם תבלינים ועשבי תיבול מדרום אסיה.

## גרסאות
לכיסוני המומו גרסאות שונות ומלבד הגרסה הבסיסית קיימות גם גרסאות נוספות:
* **כיסוני בשר:** כיסונים הנפוצים באזור הסיקים, נפאל וטיבט ונהוג למלא אותם בבשר חזיר, בקר, עזים ותאו ולעיתים מוגש בתוספת רוטב עגבניות או סויה.
* **כיסוני גבינה:** כיסונים הנפוצים בהודו ומזרח נפאל ונהוג למלא אותם בגבינת פניר או צ'ורפי.
* **כיסונים מתוקים:** כיסוני גבינה מתוקים הנפוצים באזור קטמנדו ונהוג למלא אותם בגבינת מאווה וסוכר.
* **כיסונים טבעוניים:** כיסונים הנפוצים בהודו ונפאל ונהוג למלא אותם בטופו, תפוח אדמה, גזר, שעועית ירוקה וצ'יוטה.

## קישורים חיצוניים

* מתכון להכנת מומו בשרי, באתר Food.com
* מתכון להכנת מומו טבעוני, באתר Bestofvegan

## הערות שוליים

קטגוריה:ממולאים
קטגוריה:המטבח ההודי
קטגוריה:המטבח האסייתי
קטגוריה:נפאל: תרבות
קטגוריה:המטבח הנפאלי
Rex MK II

**Rex MK II** הוא כלי רכב אוטונומי בלתי מאויש מתוצרת התעשייה האווירית לישראל בשיתוף חברת רכבי השטח תומקאר, שמיועד לסייע ללחימה של כוחות היבשה. הוא נמנה עם סדרה של כלי רכב רובוטיים שפיתחה החברה. 

Rex MK II הוא כלי רכב רב-משימתי בעל כושר נשיאת מטען של 1.3 טון, בעל הנעה היברידית לכל ארבעת הגלגלים, ויכולת עבירות בתנאי שטח קשים. הוא נשלט מרחוק על ידי מפעיל אחד בקשר רדיו. הוא משמש למשימות של איסוף מודיעין באמצעות חיישנים אלקטרו-אופטיים ומכ"ם, תמיכה לוגיסטית (הובלת אספקה), פינוי נפגעים ותקיפה באמצעות מקלע 7.62 ומקלע 0.5 נשלטים מרחוק.

## קישורים חיצוניים
* Rex MK II באתר התעשייה האווירית 
* IAI Unveils Rex MK II: A New Multi-Mission Unmanned Land Vehicle, באתר התעשייה האווירית, 13 בספטמבר 2021
* עמי רוחקס דומבה, התעשייה האווירית משיקה את ה-REX MK2, "ישראל דיפנס", 13 בספטמבר 2021

קטגוריה:התעשייה האווירית לישראל: מוצרים
קטגוריה:אמצעי לחימה ישראליים
קטגוריה:כלי רכב צבאיים
קטגוריה:כלי רכב בלתי מאוישים
קטגוריה:כלי רכב שיוצרו בישראל
שורש 84

**שורש 84**, או **צִ'י בּוּ** (בסינית: **气部**, פיניין: **Qì bù**) הוא השורש השמונים-וארבעה של הכתב הסיני. פירושו "אוויר" או "נשימה" והוא אחד מתוך 35 (מתוך סך הכל 214 שורשי הקאנגשי) שורשים המורכבים מארבעה קווים. בנוסף, הוא מתאר את המושג צ'י, מושג מרכזי ברפואה הסינית ובפילוסופיה הסינית.

במילון קאנגשי יש 17 תווים (מתוך 49,030) שניתן למצוא תחת רדיקל זה, והוא מהשורשים הנפוצים ביותר.

צורת השורש היא פישוט הצורה העתיקה 氣, ומשמשת גם כצורה מפושטת שלה בסינית מפושטת.

## התפתחות

קובץ:气-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:气-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:气-bigseal.svg|הצורה בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:气-seal.svg|הצורה בכתב החותם הקטן (שְׂיָאוגְ'ווָאן, 小篆, xiǎozhuàn)


## דמויות נגזרות

בסינית המודרנית, שורש זה (ראו טבלה לעיל) משמש ליצירת תווים המייצגים יסודות כימיים של גזים ותרכובות.

## לקריאה נוספת

* 
* 

## קישורים חיצוניים

* מאגר Unihan - U+6C14

קטגוריה:שורשים (כתב סיני)
צוואת רבי יהודה החסיד

**צוואת רבי יהודה החסיד** הוא חיבור הכולל רשימת ציוויים והנהגות מאת רבי יהודה החסיד. בספרות התורנית ישנו עיסוק נרחב בפרטי הצוואה ובמעמדה מבחינה הלכתית.

## פרטי החיבור
הצוואה הודפסה לראשונה בסביונטה בשנת 1551 בסוף ספר "שימוש תהילים", ולאחר מכן הודפסה פעמים רבות, בדרך כלל כנספח לספר חסידים. בנוסף קיימים כתבי יד רבים של הצוואה, הקדום שבהם הוא כתב יד אוקספורד משנת ה'קמ"ג.

בין הדפוסים וכתבי היד של הצוואה ישנם שינויים רבים ומהותיים הנובעים ככל הנראה מכך שהצוואה הועברה בעיקר על פה. הנוסח הנפוץ הוא נוסח דפוס ונציה 1589. הסעיפים הראשונים של הצוואה מצוטטים בספרו של רבי אליעזר מגרמייזא תלמיד המחבר.

הן בספרות התורנית והן בספרות המחקרית יש שפקפקו על ייחוס הצוואה או חלקים ממנה לרבי יהודה החסיד. בין המפקפקים: החתם סופר, וחוקר מדעי היהדות ישראל אברהמס.

## תוכן
[ממוזער|חלון בית ב[ירושלים שנסתם, והושאר בו נקב על פי צוואת רבי יהודה החסיד]]
הצוואה מכילה רשימת אזהרות וציוויים בנושאים שונים, בין האזהרות: אין לשאת אישה ששמה כשם אם החתן או ששם אביה כשם החתן, אין לגזוז ציפורניים בראש חודש, ואין לסתום לגמרי פתח או חלון בבית.

בצוואה ישנן גם מספר הוראות הסותרות לכאורה את דברי חז"ל, כמו הוראה לשחוט תרנגולת שקרקרה כזכר, דבר שנחשב בתלמוד בבלי לדרכי האמורי ואיסור לשאת אחיינית – דבר אותו חז"ל משבחים.

לפי נוסח חלק מכתבי היד, הצוואה נאמרה רק לצאצאי המחבר ולא כהוראה לכלל. על מספר הוראות נכתב בכל הנוסחים שהן מיועדות לזרע המחבר.

## בהלכה
חלק מאזהרות הצוואה נכללו בשולחן ערוך, ביניהן: איסור לקבור שני שונאים זה לצד זה, אזהרה שלא לשחוט אווז בחודשים טבת ושבט, ושלא לשמש סנדק פעמיים באותה משפחה.

חלק מפוסקי ההלכה כתבו שיש להקפיד על קיום הצוואה ואף תלו אסונות שקרו באי הקפדה על הוראות הצוואה, מאידך יש שכתבו שאין לצוואה תוקף הלכתי.

## ראו גם
* יהודה החסיד
* ספר חסידים

## קישורים חיצוניים

* 
* 
* 
* 
* 
* 
* 

## הערות שוליים

קטגוריה:ספרות הראשונים
קטגוריה:חסידות אשכנז
קטגוריה:ספרי מנהגים
קטגוריה:יהודה החסיד
שורש 83

**שורש 83**, או **שִׁי בּוּ** (בסינית: **氏部**, פיניין: **Shì bù**) הוא השורש השמונים-ושלושה של הכתב הסיני. פירושו "**[[שבט]]**" והוא אחד מתוך 35 (מתוך סך הכל 214 שורשי הקאנגשי) שורשים המורכבים מארבעה קווים.

במילון קאנגשי יש 10 תווים (מתוך 49,030) שניתן למצוא תחת רדיקל זה, והוא מהשורשים הנפוצים ביותר.

氏 משמש גם כקידומת או סיומת לצד שם לציין שהוא שם משפחה, או שייכות ל"שבט".

## התפתחות

קובץ:氏-oracle.svg|השורש בכתב עצמות ניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:氏-bronze.svg|השורש בכתב כתובות הברונזה, (גִ'ין וֶן, 金文, פיניין: Jīn wén) מלפני 2,500-3,000 שנה
קובץ:氏-bigseal.svg|הצורה בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:氏-seal.svg|הצורה בכתב החותם הקטן (שְׂיָאוגְ'ווָאן, 小篆, xiǎozhuàn)


## תווים נגזרים

## לקריאה נוספת
* 
* 

## קישורים חיצוניים

* מאגר Unihan - U+6C0F

קטגוריה:שורשים (כתב סיני)
אנדרו הואנג

**אנדרו לואיס הואנג** (נולד ב-8 באפריל 1984) הוא זמר-יוצר, רב-נגן ואושיית יוטיוב קנדי. הוא ידוע בזכות ערוץ היוטיוב שלו, המונה למעלה משני מיליון עוקבים.

## קריירה
הואנג החל להעמיד את יצירותיו למכירה פומבית באתר eBay, בעת שלמד מוזיקה באוניברסיטה המקומית. הזוכים במכירה הפומבית היו מקבלים שיר מותאם אישית בכל ז'אנר, שכתוב ומוקלט לפי דרישותיהם.

לאור הצלחתו במכירות הפומביות בeBay, הקים הואנג אתר בשם "Songs To Wear Pants To", שבו המבקרים רשאים להזמין שירים בהתאמה אישית. פופולריות האתר גברה כאשר הואנג החל לעשות הזמנות בחינם, בתנאי שרעיון השיר עניין אותו. השירים החינמיים קיבלו תפנית קומית לעיתים קרובות, באמצעות לעג לאדם שהזמין את השיר. כתוצאה מכך נוצר ארכיון ענף של קטעי היפ הופ, מוזיקה קלאסית, דו-וופ, מוזיקה אלקטרונית, פולק, רוק והבי מטאל שבוצעו כולם בידי הואנג.

## חיים אישיים
הואנג נולד וגדל באוטווה שבאונטריו. הוא בעל תואר ראשון לאמנויות יפות באוניברסיטת יורק. שם למד מוזיקה לפני שהפך למפיק מוזיקלי ואושיית יוטיוב במשרה מלאה. הוא גר בטורונטו יחד עם אשתו, אסתר באוזר ובתו אבלין.

## דיסקוגרפיה
**אלבומי אולפן**

**מיני-אלבומים (EPs)**

**סינגלים**

**שיתופי פעולה**

## קישורים חיצוניים

* 

* Songs To Wear Pants To (ארכיון)

## הערות שוליים

קטגוריה:זמרים-יוצרים קנדים
קטגוריה:מפיקים מוזיקליים קנדים
קטגוריה:נגנים קנדים
קטגוריה:יוטיוברים קנדים
קטגוריה:בוגרי אוניברסיטת יורק
קטגוריה:קנדים שנולדו ב-1984
שורש 86

**שורש 86**, או **חוּוֹ בּוּ** (בסינית: **火部**, פיניין: **Huǒ bù**) הוא השורש השמונים-וששה של הכתב הסיני. פירושו "**[[אש]]**" והוא אחד מתוך 34 (מתוך סך הכל 214 שורשי הקאנגשי) שורשים המורכבים מארבעה קווים.

במילון קאנגשי יש 639 תווים (מתוך 49,030) שניתן למצוא תחת רדיקל זה.

בפילוסופיית חמשת היסודות (או "חמשת השלבים") הסינית, 火 מייצג את יסוד האש. בקוסמולוגיה הטאואיסטית,火 (אש) הוא המרכיב הטבעי 離 (לי) של דיארגמת "בא גואה".

כאשר **火** מרכיב תו יחד עם שורשים נוספים ומופיע למטה, הוא יכול לעטות את התצורה: "**灬**", כגון בתו: 热.

## התפתחות

קובץ:火-oracle.svg|השורש בכתב עצמות הניחוש (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:火-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:火-bigseal.svg|הצורה בכתב החותם הגדול (大篆; דָאגְ'ווָאן; פיניין: Dàzhuàn) לפני מעל 2,000 שנה
קובץ:火-seal.svg|הצורה בכתב החותם הקטן (שְׂיָאוגְ'ווָאן, 小篆, xiǎozhuàn)


## תווים נגזרים

## לקריאה נוספת
* 
* 

## קישורים חיצוניים

* מאגר Unihan - U+706B

קטגוריה:שורשים (כתב סיני)
גוגה ביתאדזה

**גּוֹגָה בִּיתַאדְּזֶה** (בגאורגית: **გოგა ბითაძე**; נולד ב-20 ביולי 1999) הוא כדורסלן גאורגי המשחק בעמדת הסנטר בקבוצת אורלנדו מג'יק מליגת ה-NBA ובנבחרת גאורגיה.

## קריירת משחק מקצועית
### השנים הראשונות
ביתאדזה נולד בעיר סָגָארֶג'וֹ  שבמזרח גאורגיה. בשנת 2015 החל לשחק בקבוצת ויטה טביליסי מליגת VTB, ובכך הפך לשחקן הצעיר ביותר בתולדות הליגה – בגיל 16.

בדצמבר 2015 עבר לשחק בקבוצת מגה לקס, אשר השתתפה בליגת העל הסרבית ובליגה האדריאטית. לקראת עונת 2016/2017 הושאל על ידי מגה לקס לקבוצת סמדרבו, ולאורך אותה עונה שותף ב-19 משחקים, והעמיד ממוצעים של 10.6 נקודות ו-4.4 ריבאונדים למשחק בליגה הסרבית.

### הפריצה במגה לקס ובודוצ'נוסט
בעונת 2017/2018 חזר לשחק במגה לקס, ולאחר שפתח את העונה העוקבת עם ממוצעים של 20.2 נקודות, 7.9 ריבאונדים ו-2.6 חסימות למשחק, הושאל לבודוצ'נוסט פודגוריצה.

בעונתו היחידה בבודוצ'נוסט, , הציג ביתאדזה יכולת מצוינת, וזכה בתואר הכוכב העולה של היורוליג לאחר שרשם במפעל ממוצעים של 12.1 נקודות, 6.4 ריבאונדים ו-2.3 חסימות למשחק. על אף יכולתו הגבוהה, סיימה הקבוצה את עונת היורוליג עם מאזן שלילי 6–24. כמו כן זכה ביתאדזה עם בודוצ'נוסט בגביע המונטנגרי, והעפיל עמה למעמד גמר הליגה האדריאטית, בו הפסידה מול הכוכב האדום בלגרד בתוצאה 2–3. בסיום העונה זכה ביתאדזה בתואר ה-MVP של הליגה האדריאטית, בה רשם ממוצעים של 16.3 נקודות ו-6.4 ריבאונדים למשחק.

בעקבות הדחתה של בודוצ'נוסט מהיורוליג, חזר ביתאדזה לשחק במגה לקס. עד לסיום אותה עונה המשיך להצטיין בליגה הסרבית, עם ממוצעים של 16.7 נקודות, 7.6 ריבאונדים ו-2.1 חסימות למשחק.

### אינדיאנה פייסרס
ביולי 2019 חתם על חוזה באינדיאנה פייסרס מליגת ה-NBA, לאחר שנבחר על ידה בבחירה ה-18 של דראפט ה-NBA 2019. בשתי עונותיו הראשונות באינדיאנה קלע 4.1 נקודות בממוצע למשחק, כשחקן ספסל. ב-9 בפברואר 2023 שוחרר מאינדיאנה.

### אורלנדו מג'יק
ב-13 בפברואר 2023 חתם באורלנדו מג'יק.

## נבחרת גאורגיה
בין השנים 2015–2017 שיחק ביתאדזה עבור נבחרות גאורגיה הצעירות, ולקראת יורובאסקט 2017 הצטרף לנבחרת גאורגיה הבוגרת. בשל פציעה ברגלו החמיץ את טורניר היורובאסקט, ורשם את משחק הבכורה שלו בטורניר מוקדמות גביע העולם בכדורסל 2019, בנובמבר 2017. בעשרת משחקיו בטורניר קלע 11.5 נקודות ואסף 5.9 ריבאונדים בממוצע למשחק.

## סטטיסטיקות הקריירה
### בעונה הסדירה של ה-NBA

## קישורים חיצוניים

## הערות שוליים

קטגוריה:כדורסלנים גאורגים
קטגוריה:כדורסלני מגה לקס
קטגוריה:כדורסלני בודוצ'נוסט פודגוריצה
קטגוריה:בחירות דראפט של אינדיאנה פייסרס
קטגוריה:כדורסלני אינדיאנה פייסרס
קטגוריה:כדורסלני פורט ויין מאד אנטס
קטגוריה:כדורסלני אורלנדו מג'יק
קטגוריה:גאורגים שנולדו ב-1999
Mood Ring (שיר של לורד)

**Mood Ring** (בעברית: **[[טבעת מצב רוח]]**) הוא שיר של הזמרת-יוצרת הניו זילנדית לורד. השיר יצא לאור דרך חברת התקליטים יוניברסל מיוזיק ניו זילנד ב-18 באוגוסט 2021, כסינגל השלישי מתוך אלבום האולפן השלישי שלה, *[[Solar Power]]*. השיר נכתב והופק על ידי לורד וג'ק אנטונוף.

## רקע ופרסום
רשימת הרצועות לאלבום האולפן השלישי של הזמרת-יוצרת הניו זילנדית לורד, *[[Solar Power]]*, פורסמה ב-21 ביוני 2021, כאשר "Mood Ring" מוקם כרצועה האחת עשרה של האלבום. ב-16 באוגוסט 2021 עלה באתר האינטרנט של לורד תרשים צבעוני של טבעת מצב רוח. באותו היום, הודיעה לורד דרך האתר על יציאת השיר, ב-18 באוגוסט 2021. בהכרזה, הסבירה לורד את השיר: 

נכון לספטמבר 2021, צבר השיר למעלה מ-17 מיליון השמעות ברשת הזרמת המדיה ספוטיפיי.

## ביקורות
האנה דיילי מבילבורד כינתה את השיר "רצועה אוורירית ומובלת בגיטרה", ש"גם לועגת לקידום אורח חיים הוליסטי מזויף וגם מזדהה עם אנשים שמוצאים נחמה באותו אורח חיים". קלייר שאפר מרולינג סטון תיארה את השיר כ"רצועה אקוסטית ונימוחה עם רמז קלוש של כלי הקשה", והשווה אותו מבחינה ווקאלית לשני הסינגלים הקודמים מהאלבום, "Solar Power" ו-"Stoned at the Nail Salon". בביקורת שלילית של פיצ'פורק, תנכתב כי השיר "פחות מרגש ממה שמצפים ממנו", ונאמר כי הביקורת של לורד על תרבות הבריאות נראית "די נדושה".

## רשימת רצועות

## קרדיטים
הקרדיטים שלהלן לקוחים מטיידל.
* לורד – שירה, כתיבה, הפקה
* ג'ק אנטונוף – כתיבה, הפקה, בס, גיטרה אקוסטית, חשמלית 6-מיתרים, קלידים, תכנות
* מאט צ'מברלין – תופים, תכנות
* פיבי ברידג'רס – קולות רקע
* קליירו – קולות רקע
* לורנס ערביה – קולות רקע
* מרלון ויליאמס – קולות רקע
* מארק "ספייק" סטנט – מיקסינג
* כריס גרינגר – הנדסת מאסטרינג
* וויל קווינל – מאסטרינג

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי לורד
קטגוריה:שירים שנכתבו על ידי לורד
קטגוריה:שירים שנכתבו על ידי ג'ק אנטונוף
קטגוריה:שירים שהופקו על ידי ג'ק אנטונוף
חיים של אבא

**חיים של אבא** היא תוכנית מציאות תיעודית ישראלית המהווה תוכנית בת של התוכנית "6 אבות". התוכנית עוקבת אחר האבהות של שישה גברים מפורסמים. התוכנית שודרה בין ה-12 בספטמבר עד ה-29 בספטמבר 2021 ברשת 13 וכללה 5 פרקים.

## תוכן
התוכנית עוקבת אחר שישה אבות מפורסמים לילדים ועוסקת בהתמודדותם בסוגיות מרכזיות בחייהם: הורות בפעם הראשונה, שילוב בין הקריירה להורות, הנוכחות בחיי הילדים והדילמות בנוגע לחינוך שלהם.
כל פרק מורכב מכמה קטעים שבכל קטע מופיע משתתף אחד בתוכנית, ושאר המשתתפים מגיבים עליו את דעתם.

## סקירת התוכנית

### פרקים

## משתתפים
* **[[אורן חזן]]** - איש עסקים וחבר כנסת לשעבר. נשוי לרינת ואב ל-2 ילדים.
* **[[בן בן ברוך]]** - סטנדאפיסט ומנחה הסכת ראיונות. נשוי לשירן ואב ל-4 ילדים.
* **גיא יחזקאל** - איבד את אשתו קים בפיגוע הירי באזור התעשייה ברקן, ומגדל לבדו את בנם קאי.
* **ישראל אור** - יהלומן ואב לבת.
* **[[עומר מילר]]** - שף ומסעדן. נשוי לשירן ואב לתאומים.
* **[[קובי פרץ]]** - זמר ישראלי. נשוי לענבל ואב ל-4 ילדים.

## ביקורת
התוכנית זכתה לביקורות שליליות במיוחד.

ניר וולף מ"ישראל היום" ביקר את הליהוקים לתוכנית ואת התוכן המשודר בה: .

רועי אבן מאתר "mako" ביקר את אופי התוכנית: .

נדב מנוחין מאתר "וואלה!" נתן לתוכנית ביקורת שלילית וכתב: .

## קישורים חיצוניים
* 
* 
* 
* 

## הערות שוליים

*
קטגוריה:תוכניות טלוויזיה ישראליות
קטגוריה:תוכניות מציאות תיעודיות ישראליות
קטגוריה:תוכניות טלוויזיה ישראליות שעלו לשידור בשנת 2021
קטגוריה:רשת: תוכניות וסדרות
קטגוריה:תוכניות טלוויזיה על הורות
תולעת אוזניים

**תולעת אוזניים** (גם: **תסמונת השיר התקוע** או **דימויי מוזיקה בלתי רצוניים**) היא תופעה נוירולוגית שמתאפיינת בחזרה טורדנית ובלתי רצונית בראש על קטעי מוזיקה.

מחקרים מצאו ש-98% מבני האדם חוו את התופעה, למעלה מ-90% חווים אותה לפחות פעם בשבוע, וכ-25% חווים אותה כמה פעמים ביום. בדרך כלל מדובר במנגינה קליטה בעלת חזרתיות רבה.

המדע עדיין לא הסביר באופן מלא את התופעה, אך ישנם כמה הסברים חלקיים. אחד ההסברים הנפוצים הוא שהתופעה נובעת מהדרך שבה בני אדם קולטים מוזיקה ואוגרים אותה. כשבני אדם מקשיבים למוזיקה, הם משתמשים בזיכרון מתמשך – לא זוכרים תווים בודדים אלא מכלול שלם של רגעי מוזיקה, שיוצרים ביחד זיכרון מוזיקלי. כלומר, הקטע שחוזר על עצמו נחשב כזיכרון אחד שלם שאי אפשר לפרק לחלקים קטנים יותר, וכך חוזר על עצמו בלולאה אינסופית.

התופעה נחשבת ללא מזיקה, ולעיתים אף מהנה. 75% מהנסקרים דיווחו שלעיתים הם נהנים מהחוויה. עם זאת, 'שירים תקועים' עלולים להופיע גם בשל הפרעה טורדנית-כפייתית, תסמונות פסיכוטיות, מיגרנה, צורות יוצאות דופן של אפילפסיה או מצב המכונה palinacousis - כאשר אדם ממשיך לשמוע צליל זמן רב לאחר שנעלם. תולעי אוזניים שמתמשכות לאורך זמן רב עלולות להיגרם על ידי מחלות שונות, כגון שבץ מוחי או גרורות בסרטן המוח.

## ראו גם
* אשליה שמיעתית
*תסמונת האוזן המוזיקלית
* טנטון

## קישורים חיצוניים

* 

## הערות שוליים

קטגוריה:פסיכולוגיה של המוזיקה
קטגוריה:מוזיקה
קטגוריה:זיכרון
קטגוריה:נוירולוגיה
פאיזה אחמד

**פאיזה אחמד** (בערבית: **فايزة أحمد**; 5 בדצמבר 1934 – 24 בספטמבר 1983) הייתה זמרת ושחקנית סורית-מצרית-לבנונית. במהלך הקריירה שלה, היא הופיעה בשישה סרטים.

## ביוגרפיה
פייזה אחמד נולדה בשנת 1934 בצידון שבלבנון לאב סורי ואם לבנונית. אחמד גדלה במשפחה מוזיקלית - ובגיל שש כבר שרה שר את שיריהם של הזמרות המפורסמות של אותה תקופה- אסמהאן ולילה מוראד.

בגיל אחת עשרה החלה את לימודי פיתוח קול, והופיעה לראשונה ברדיו הלבנוני ובתחנת הרדיו בחלב. בהמשך הקריירה שלה היא הנחתה שם ערבי גאלה ובסופו של דבר הפכה לזמרת מקהלה בתחנת הרדיו בדמשק.

היא הייתה נשואה כבר בגיל שלוש עשרה, אך נפרדה מבעלה, עומר אמני, לאחר לידת בתם פריאל.

בשנת 1954 היגרה למצרים, שם עבדה שוב ברדיו. שם הכירה את מוחמד אל מוג'י, שהלחין עבורה שירים מוצלחים כמו *Ana Albi Lik Mayal*, *amma El amar Al Bab*, *Habibi Whichni* ו-*Tamr Hinna*.

הזמר והמלחין מוחמד עבד אל-ווהאב כתב לה, בין היתר את השירים *Sitt El Habayb*, *Hammal El Assia* ו-*Tohgorny Bihkaya*.

בין השנים 1957–1963 כיכבה אחמד בשישה סרטים, כולל ב-*Leila*-, ו־bint el shatie מאת חוסיין פאוזי, *Imsik harami* מאת במאי הקולנוע פאטין עבד אל ווהאב ו-*Ana wa Banati* מאת חוסיין אל מוהנדס.

היא הופיעה גם בהפקת האופרטה *Masr Balahan* ובסדרות הרדיו *Hadrett Acharifa* של בעלה השני, מוחמד סולטן.

פייזה אחמד התחילה להופיע כזמרת בתקופה בה כבר היו מתחרים רבים, וזמרות מפורסמות בתחום. אלה כללו את: נאגאת אל זרירה, ורדה אלג'זאא'ריה, סבאח**, ** שאדיה, פיירוז ואחרות. למרות התחרות, היא זכתה להצלחה ופרסום רב. הדיסקוגרפיה של פייזה אחמד כוללת למעלה מ-320 שירים לרדיו וכ -80 לטלוויזיה. היא הייתה אחת הזמרות המובילות במצרים. אף על פי שהיו לה הרבה שירים מפורסמים ויפים, היא תיזכר בזכות השיר שלה "Set El Habaeb Yahabieba", שהפך לשיר אשר מושר תמיד ביום האם במצרים אשר נחגג ב-21 במרץ.

היו לה חמישה ילדים ותשעה נכדים.

פאיזה אחמד נפטרה בשנת 1983 בקהיר לאחר שלקתה במחלת הסרטן, זמן קצר לאחר שקיבלה אזרחות מצרית.

## דיסקוגרפיה

* Set El Habayeb Al Oum
* Bete's Al Leh Alaya?
* Asleh El Awtar
* Habeby Ya Metkarab
* The Very Best of Fayza Ahmed
* Oheboh Katheran
* Enta Mesafer
* Betsal Leh Alya
* Eshtatelak
* Tani
* Lesa Bahebak
* Hairan

## פילמוגרפיה

* 1959: A'rees Mirati
* 1959: Almilyunayr alfaqir
* 1961: 'Iinaa wabanati
* 1963: Ultimate Joy
* 1963: Al-Qahira Fi Elleil
* 1975: Meen yeader ala aziza

## קישורים חיצוניים

* פאיזה אחמד - ביוגרפיה

## הערות שוליים

קטגוריה:זמרים השרים בערבית
קטגוריה:זמרות מצריות
קטגוריה:זמרים סורים
קטגוריה:זמרים לבנונים
קטגוריה:זמרות סוריות
קטגוריה:זמרות לבנוניות
קטגוריה:זמרים מצרים
קטגוריה:לבנונים שנולדו ב-1934
קטגוריה:נפטרות ב-1983
אבוקדו מטוגן בשמן עמוק

[ממוזער|פלחי אבוקדו מטוגנים עם [מטבל]]
[ממוזער|[המבורגר צמחוני עם אבוקדו מטוגן בשמן עמוק (מתחת ללחמנייה העליונה)]]
**אבוקדו מטוגן בשמן עמוק** הוא שמה של מנה שמורכבת מאבוקדו שמצופה בפירורי לחם או בבלילה או בפירוקי לחם ובלילה יחד, ומטוגן בשמן עמוק. לפעמים, משתמשים בפירורי לחם בסגנון יפני "פנקו" ולפעימים בפירורי לחם עם שומשום או ללא שומשום, אבל עם מלח. לעיתים משלבים בין סוגי פירורי לחם שונים. את המנה אפשר למלא בבשרים, גבינות ומרכיבים אחרים ואפשר גם לא. האבוקדו בתוך הלחם או הבלילה עלול להימס לאחר שהטיגון העמוק מתרחש, בדומה לאופן שבו סוכר נמס בתה. מנת אבוקדו מטוגן עם ביצה הנמצאת בתוך האבוקדו נחשבת ארוחת בוקר, על-פי התקן הבין-לאומי לארוחות בוקר. אבוקדו מטוגן משמש גם כמרכיב עיקרי בטאקו, כמרכיב נוסף, מרכיב משני, מנת-צד, מתאבן, מנה נלווית או תוספת. ולפעמים כתוספת להמבורגר ולפעמים כתוספת לפיצה, לפלאפל, לשיפודי פרגיות לשיפודי טופו, לאנצ'לאדס או לתה.

רשת מסעדות האמריקאית, The Cheesecake Factory, מציעה מנת אגרול מטוגן באבוקדו.

## צ'יפס אבוקדו
למרות שעל-פניו נראה שמדובר באותה המנה, הרי ש'צ'יפס אבוקדו' הוא מנה שונה לחלוטין מהמנה 'אבוקדו מטוגן בשמן עמוק' ומלבד השם הדומה, אין ביניהן דבר. צ'יפס אבוקדו הוא סוג של מנת צ'יפס העשויה מאבוקדו במקום מתפוחי אדמה. האבוקדו פרוס בדרך כלל לרצועות, מצופה פירורי לחם או בלילה, ואז מטוגן בשמן עמוק. הלחם או הבלילה עשויים להיות מתובלים, וניתן לפזר מלח על המנה לאחר הטיגון עמוק. לעיתים הוא מוגש כמתאבן, וייתכן שילווה במטבל. אפשר להכין צ'יפס אבוקדו גם על ידי אפייה.

## היסטוריה
האבוקדו הוא פרי שעשה דרכו מאמריקה המרכזית ("העולם החדש", כפי שכונתה בפיהם של הכובשים הספרדים שהגיעו לחופיה) והתפשט לכל רחבי העולם.
פרי האבוקדו היה מוכר היטב בתרבות האצטקית, ששגשגה בשטח המוכר כיום כמדינת מקסיקו, במהלך המאה ה-15 ושימש הן כפרי מאכל, הן כרכיב ברפואה העממית המקומית והן כרכיב בפולחן הדתי האצטקי. בתיעוד העתיק המוכר כיום, של פריטי מאכל בתרבות האצטקית הקדומה, מופיע גם מאכל הדומה מאוד למנת האבוקדו המטוגן המוכרת כיום (אך השונה לחלוטין ממנת 'צ'יפס אבוקדו', כמוסבר לעיל). מנת 'האבוקדו המטוגן' האצטקית הקדומה הוכנה מפלחי אבוקדו בשל-למחצה, שצופו בבלילה שהוכנה מקמח תירס (חלק מהחוקרים טוענים שהכוונה דווקא לקמח שעועית או לקמח דוחן) וטוגנו בשמן דקלים.

## הערות שוליים

קטגוריה:אבוקדו
קטגוריה:חטיפים
קטגוריה:טיגון עמוק
לוקה סוצ'יץ'

**לוקה סוצ'יץ**' (בקרואטית: **Luka Sučić**; נולד ב-8 בספטמבר 2002 בלינץ שבאוסטריה) הוא כדורגלן קרואטי המשחק בעמדת הקשר בקבוצת ריאל סוסיאדד מהלה ליגה ובנבחרת קרואטיה.

## קריירת מועדונים
סוצ'יץ' החל את הקריירה המקצוענית שלו בליפרינג מליגת המשנה האוסטרית.

ב-15 ביולי 2020 חתם סוצ'יץ' על חוזה לארבע עונות ברד בול זלצבורג מהבונדסליגה האוסטרית. ב-9 בספטמבר ערך את הופעת הבכורה שלו במועדון, בניצחון 10-0 על שוורץ-וייס ברגנץ במסגרת הסיבוב הראשון של הגביע האוסטרי. במשחק זה הבקיע את שער הבכורה שלו במועדון. ב-13 בספטמבר ערך את הופעת הבכורה שלו בליגה, בניצחון 3-1 על וולפסבורג במסגרת המחזור הראשון. ב-25 בנובמבר ערך סוצ'יץ' את הופעת הבכורה שלו בליגת האלופות, בהפסד 3-1 לבאיירן מינכן במסגרת שלב הבתים לעונת 2020/2021. ב-10 בפברואר 2021 הבקיע את שער הבכורה שלו בליגה, בניצחון 3-1 על אוסטריה וינה במסגרת המחזור ה-16. בעונתו הראשונה במועדון, בה זכתה רד בול זלצבורג באליפות אוסטריה ובגביע האוסטרי, ערך סוצ'יץ' 17 הופעות ליגה והבקיע שער אחד.

ב-14 בספטמבר 2021 הבקיע סוצ'יץ' את שער הבכורה שלו בליגת האלופות, בתיקו 1-1 נגד סביליה במסגרת שלב הבתים לעונת 2021/2022.

## קריירה בינלאומית
ב-11 באוקטובר 2021 ערך סוצ'יץ' את הופעת הבכורה שלו בנבחרת קרואטיה, בתיקו 2-2 נגד נבחרת רוסיה במסגרת מוקדמות מונדיאל 2022.

נכלל בסגל נבחרת קרואטיה לטורניר מונדיאל 2022.

נכלל בסגל נבחרת קרואטיה לטורניר יורו 2024.

## תארים
;רד בול זלצבורג
* אליפות אוסטריה (2): 2020/2021, 2021/2022
* הגביע האוסטרי (2): 2020/2021, 2021/2022

## קישורים חיצוניים

## הערות שוליים

קטגוריה:כדורגלנים קרואטים
קטגוריה:קשרי כדורגל קרואטים
קטגוריה:כדורגלני ליפרינג
קטגוריה:כדורגלני רד בול זלצבורג
קטגוריה:כדורגלני ריאל סוסיאדד
קטגוריה:כדורגלני נבחרת קרואטיה
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים זרים באוסטריה
קטגוריה:ספורטאים קרואטים בספרד
קטגוריה:קרואטים שנולדו ב-2002
קספר יולמן

**קספר יולמן** (בדנית: **Kasper Hjulmand**; נולד ב-9 באפריל 1972) הוא כדורגלן עבר דני המאמן את באייר לברקוזן מהבונדסליגה.

## קריירת משחק
יולמן שיחק במספר מועדונים בדנמרק, ואף שיחק מספר משחקים בקבוצת הכדורגל של אוניברסיטת צפון פלורידה בליגת ה-NCAA. הוא נאלץ לפרוש ממשחק פעיל בגיל 26 בלבד, בשל פציעה בברכו.

## קריירת אימון
יולמן החל את קריירת האימון שלו בשנת 1999, כשהחל לעבוד במחלקת הנוער של לינגבי. לאחר שאימן גם את קבוצת המילואים של המועדון, ובינואר 2006 מונה למאמנה של הקבוצה הבכירה, ששיחקה בליגה הדנית השנייה. בתום העונה, עלה עם הקבוצה לליגת העל הדנית.

ביולי 2008 הצטרף לנורשלן, כעוזרו של המאמן הראשי מורטן וייגהורסט, וביולי 2011 החליף אותו בתפקידו כמאמן הראשי. בתום עונתו הראשונה בקבוצה זכה עמה באליפות, ובעונתו השנייה סיימה כסגנית האלופה.

במאי 2014 החליף את תומאס טוכל כמאמנה של מיינץ 05 מהבונדסליגה. ב-17 בפברואר 2015 הוא פוטר מתפקידו.

ב-15 בדצמבר 2015 הכריזה נורשלן כי יולמן ישוב להיות מאמנה הראשי החל מ-1 בינואר 2016. בשלוש עונותיו כמאמן סיימה הקבוצה במקומות ה-9, ה-6 וה-3.

בינואר 2019 רצתה אנדרלכט להחתימו, אך נורשלן רצתה פיצוי כספי גדול ואנדרלכט העדיפה להחתים את המאמן פרד רוטן. עקב סיפור זה נוצר קרע ביחסים בין יולמן למועדון, וב-25 במרץ 2019 עזב יולמן את המועדון בהסכמה הדדית.

ביוני 2019 הוכרז כי יולמן ימונה למאמן נבחרת דנמרק לאחר תום משחקי יורו 2020, אך עקב התפרצות נגיף הקורונה נדחה הטורניר לחודש יוני 2021, ויולמן היה זה שהוביל את הנבחרת בטורניר.

דנמרק סיימה שנייה בבית שכלל את ,  ו, והעפילה לשלב שמינית הגמר, בו הביסה 4–0 את . ברבע הגמר ניצחה הנבחרת 2–1 את , אך הפסידה במשחק חצי הגמר 1–2 ל לאחר הארכה.

ב-8 בספטמבר 2025 מונה למאמנה של באייר לברקוזן.

## קישורים חיצוניים

## הערות שוליים

קטגוריה:כדורגלנים דנים
קטגוריה:מאמני כדורגל דנים
קטגוריה:כדורגלני ראנס
קטגוריה:אולבורג: כדורגלנים
קטגוריה:מאמני מיינץ 05
קטגוריה:מאמני באייר לברקוזן
קטגוריה:מאמני נבחרת דנמרק בכדורגל
קטגוריה:מאמני מונדיאל 2022
קטגוריה:מאמני יורו 2020
קטגוריה:מאמני יורו 2024
קטגוריה:דנים שנולדו ב-1972
שורש 46

**שורש 46**, או **שַׁאן בּוּ** (בסינית: **山部**, פיניין: **Shān bù**) הוא השורש הארבעים-וששה של הכתב הסיני. פירושו "**[[הר]]**" והוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים.

התו "山" נפוצה בשמות של הרים בעיקר במזרח אסיה, כגון: 天'''山''', 长白'''山''', 富士'''山''' ועוד.

במילון קאנגשי יש 636 תווים (מתוך 49,030) שניתן למצוא תחת שורש זה.

בקוסמולוגיה הדאואיסטית,山 (הר) הוא ההיבט בטבע של הטריגרמה "גן" (艮 *gen*) שציורה ☶ מתוך שמונה הדיאגרמות.

## התפתחות

קובץ:山-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:山-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:山-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:山-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)


## תווים נגזרים

## לקריאה נוספת
* 
* 

## קישורים חיצוניים

* מאגר Unihan - U+5C71

קטגוריה:שורשים (כתב סיני)
שרגא הר-גיל

**שרגא הר-גיל** (19 בספטמבר 1926–20 בספטמבר 2009) היה עיתונאי וסופר גרמני-ישראלי.

## ביוגרפיה
הר-גיל נולד בשם פול-פיליפ פרוידנברגר, בעיר וירצבורג, גרמניה למשפחה יהודית. בנו השני של סוכן נדל"ן שמשפחתו התגוררה בגרמניה במשך מאות שנים. אמו הייתה יהודייה אורתודוקסית, ואביו היה סוציאל-דמוקרט. לאחר עליית הנאצים ברחה המשפחה והגיעה לארץ ישראל בשנת 1935 הוא גדל בקריית ביאליק.

במהלך מלחמת העולם השנייה נלחם הר-גיל במסגרת הבריגדה היהודית ובתום המלחמה הגיע עמה לברלין. במלחמת השחרור, במהלך מבצע חירם, נפצע אנושות והיה לנכה 100%, אך כל חייו סירב להשלים עם עובדה זו. בשנת 1949 עברת את שמו להר-גיל. בראשית שנות ה-50 החל לכתוב ב"העולם הזה", וסדרה שכתב נגד הממסד הדתי, "דת או ביזנס", עוררה סערה. אחר כך עבר ל"דבר השבוע" ובהמשך ל"מעריב", שבו שימש ככתב לענייני תרבות ואמנות במשך עשרים שנה. לאחר מכן הפך לכתב המזרח התיכון של עיתוני גרמניה, אוסטריה ולוקסמבורג. הוא דיווח על בעיית הסכסוך במזרח התיכון ומאמצי שלום, ואף תמך בדיאלוג אפילו עם החמאס: "אתה צריך לנהל משא ומתן עם אויבים לא עם חברים" נהג לומר.

לאחר שפרש מעיתונות עסק בכתיבת ספרים בגרמנית על יהדות וישראל. נהג לערוך סיורי הרצאות רבים ברחבי גרמניה, והוא הוזמן בקביעות להרצות בפסטיבל התרבות היהודית שבחבל הריין.

נפטר בעיר וירצבורג שבה נולד ב-20 בספטמבר 2009. נקבר בבית העלמין האזרחי יקום.

## חיים אישיים
היה נשוי לשולמית, אם ילדיו גיל ואמיר הר-גיל, במאי ויוצר סרטים דוקומנטריים. אחרי שהתגרש הכיר את אולה גסנר, גרמניה נוצרייה, איתה חי בגרמניה וישראל לסירוגין.

בשנת 2004 ביים בנו אמיר סרט תיעודי על חייו "הכישרון לחיות".

## ספריו
* **אוצר הבדיחה הפוליטית**, יחד עם אורי סלע, הוצאת אותפז, 1969
בגרמנית:

* *Auserwählt und trotzdem heiter. Witze aus Israel*, 1970 (hg. mit Uri Sela)
* *Alte Liebe rostet nie, Erzählungen aus Würzburg als die Nazizeit begann*, 2004 (Vorwort H. Steidle)
* *Der schöne Busen der Nachbarin. Geschichten aus 50 Jahren Israel*, 2006 (Vorwort P. Pagel)
* *Täubele, mein geliebtes Täubele. Jüdische Geschichten*, 2008
* *Ein Witz geht um die Welt*, in: Jüdischer Almanach "Humor" 2004 (Hg. Gisela Dachs)
* *Onkel Schlomo – ein ungewöhnlicher Jecke*, ebd. "Die Jeckes" 2005

## קישורים חיצוניים

ממאמריו:
* 
* 
* 
* 
* 
* 

## הערות שוליים

קטגוריה:לוחמי הבריגדה היהודית
קטגוריה:מבקרי תיאטרון ישראלים
קטגוריה:מבקרי אמנות ישראלים
קטגוריה:מבקרי אמנות יהודים
קטגוריה:ישראלים ילידי גרמניה
קטגוריה:אנשי העלייה החמישית
קטגוריה:סגל העולם הזה
קטגוריה:סגל מעריב
קטגוריה:סגל דבר
קטגוריה:אישים הקבורים ביקום
קטגוריה:ישראלים שנולדו ב-1926
קטגוריה:ישראלים שנפטרו ב-2009
קטגוריה:ישראלים שהיגרו לגרמניה
פאבל קוצ'ינסקי

**פאבל קוצ'ינסקי** (בפולנית: **Paweł Kuczyński**; נולד ב-12 באוגוסט 1976) הוא צייר סאטירי פולני, אשר מוכר בשל ציוריו הרבים בנושאים פוליטיים וסוציו-אקונומיים. 

סיים את לימודיו ב 2004 באקדמיה לאומנויות בפוזנן, פולין, עם התמחות בגרפיקה. מאז פאבל נוהג לפרסם את ציוריו ברשתות החברתיות ובאתרי חדשות פולניים.

כיום מתגורר בשצ'צ'ין.

## פרסים וזכיות
* 2013: פרס הכסף בתחרות Salon of Antiwar Cartoons.
* 2010: פרס הכסף בתחרות Dicaco International Cartoon Contest.

## קישורים חיצוניים

* 

## הערות שוליים

קטגוריה:אמנים פולנים
Jump (שיר של ג'וליה מייקלס)

"**Jump**" הוא סינגל של הזמרת-יוצרת האמריקאית, ג'וליה מייקלס, בשיתוף פעולה עם הראפר האמריקאי, טריפי רד. הסינגל יצא, באמצעות ריפבליק רקורדס, ב-4 במאי 2018.

נכון לאפריל 2024, השיר הושמע למעלה מ-146 מיליון פעמים בספוטיפיי.

## וידאו קליפ
הווידאו קליפ של הסינגל יצא ב-8 ביוני 2018. נכון לספטמבר 2021, הווידאו קליפ נצפה למעלה מ-8 מיליון פעמים.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי ג'וליה מייקלס
קטגוריה:שירי טריפי רד
קטגוריה:שירים באנגלית
קטגוריה:שירים שנכתבו על ידי ג'וליה מייקלס
קטגוריה:שירים שנכתבו על ידי ג'סטין טרנטר
קטגוריה:שירים שנכתבו על ידי ניק מונסון
קטגוריה:סינגלים בהוצאת ריפבליק רקורדס
אורה וייט קאט

**אורה וייט קאט** (באנגלית: **ORA White Cat**; קרויה גם **אורה R2** באנגלית: **ORA R2**) היא מכונית חשמלית במרכב מיני, בעלת חמישה מקומות ישיבה, שמיוצרת על ידי אורה משנת 2020. היא נחשפה ביולי 2019.

## מפרט טכני
היא כוללת מנוע חשמלי המספק 48 או 61 כ"ס, סוללת ליתיום-יון בקיבולת 29.4 קוט"ש עם טווח של 305 ק"מ או 33.0 קוט"A עם טווח של 360 ק"מ או 36.0 קוט"ש עם טווח של 401 ק"מ. המהירות המרבית עומדת על 102 קמ"ש.

## קישורים חיצוניים

* 

## הערות שוליים

וייט קאט
קטגוריה:מכוניות חשמליות
קטגוריה:מכוניות מיני
קטגוריה:כלי רכב המיוצרים בסין
קטגוריה:דגמי מכוניות שהושקו ב-2019
אורה בלאק קאט

**אורה בלאק קאט** (באנגלית: **ORA Black Cat**; קרויה גם **אורה R1** באנגלית: **ORA R1**) היא מכונית חשמלית במרכב מיני, בעלת חמישה מקומות ישיבה, שמיוצרת על ידי אורה משנת 2019. היא הוצגה בתערוכת הרכב הבינלאומית של שאנגחאי באפריל 2019.

## מפרט טכני
היא כוללת מנוע חשמלי המספק 48 או 61 כ"ס, סוללת ליתיום-יון בקיבולת 28.5 קוט"ש עם טווח של 301 ק"מ או 33.0 קוט"ש עם טווח של 351 ק"מ או 36.0 קוט"ש עם טווח של 405 ק"מ. המהירות המרבית עומדת על 102 קמ"ש.

## קישורים חיצוניים

* 

## הערות שוליים

בלאק קאט
קטגוריה:מכוניות מיני
קטגוריה:מכוניות חשמליות
קטגוריה:כלי רכב המיוצרים בסין
קטגוריה:דגמי מכוניות שהושקו ב-2019
גמיד אגלארוב

**גמיד רוסלנוביץ' אגלארוב** (ברוסית: **Гамид Русланович Агаларов**; נולד ב-16 ביולי 2000, במחצ'קלה, דאגסטן) הוא כדורגלן רוסי ממוצא דאגסטני, המשחק כחלוץ במועדון דינמו מחצ'קלה.

## קריירה
הוא בוגר מועדון אנז'י וערך את הופעת הבכורה בטורניר מקצועני במסגרת קבוצת המילואים של אנז'י, אנז'י-2 ב-11 במאי 2018 במשחק ליגת הכדורגל המקצוענית מול קרסנודאר-2. הוא ערך את הופעת הבכורה שלו בקבוצה הבוגרת של אנז'י ב-28 ביולי 2018 במשחק המחזור הראשון בליגת העל, מול אורל, כשנכנס כמחליף בדקה 80.

ב-24 בינואר 2020, נודע כי השחקן חתם על חוזה לשלוש שנים עם מועדון אופה המייצג את הרפובליקה הבשקירית. עם זאת, ב-22 בינואר 2021, הוא נשלח להשאלה עד סוף העונה לוולגר אסטרחן. לקראת עונת 2021/2022 בליגת העל הרוסית בכדורגל, חזר להרכב הקבוצה וכבר בפתיחת העונה בלט בראש טבלת מלכי השערים כשהבקיע 6 שערים בשבעת המחזורים הראשונים של העונה. הוא נשאר בראשות הטבלה עד לסיום העונה עם 19 שערים בסיום העונה הסדירה.

ב-2022 חתם באחמט גרוזני הצ׳צ׳נית, אך לא בלט במדיה.

בקיץ 2024, חזר למחצ'קלה, הפעם למועדון דינמו.

## חיים אישיים
אביו, רוסלן הוא מלך ההופעות של מועדון אנז'י. דודו הוא כדורגלן העבר של אנז'י קמיל אגאלרוב.

## תארים
### אישיים
* כדורגלן החודש בליגת העל הרוסית בכדורגל: (אוקטובר 2021)
* מלך שערי הליגה הרוסית: 2021/2022
## קישורים חיצוניים

## הערות שוליים

קטגוריה:כדורגלנים רוסים
קטגוריה:חלוצי כדורגל רוסים
קטגוריה:מחצ'קלה: כדורגלנים
קטגוריה:כדורגלני וולגר אסטרחן
קטגוריה:כדורגלני אופה
קטגוריה:כדורגלני אנז'י מחצ'קלה
קטגוריה:כדורגלני אחמט גרוזני
קטגוריה:רוסים שנולדו ב-2000
אורה iQ

**אורה iQ** (באנגלית: **ORA iQ**) היא מכונית חשמלית קומפקטית במרכב קרוסאובר, בעלת חמישה מקומות ישיבה, שמיוצרת על ידי אורה משנת 2018. היא נחשפה במאי 2018.

אף על פי שאת הקרוסאוברים של גרייט וול מייצרת ויי מותג המשנה של גרייט וול, זוהי הקרוסאובר היחידה שמיוצרת על ידי אורה, מותג המשנה של גרייט וול אשר מייצרת מכוניות משפחתיות חשמליות במרכב סדאן.
## מפרט טכני
היא כוללת מנוע חשמלי המספק 163 כ"ס, סוללת ליתיום-יון בקיבולת 47 קוט"ש. התאוצה אורכת 7.7 שניות והמהירות המרבית עומדת על 150 קמ"ש.

## קישורים חיצוניים

* 
## הערות שוליים

iQ
קטגוריה:קרוסאובר
קטגוריה:מכוניות חשמליות
קטגוריה:כלי רכב המיוצרים בסין
קטגוריה:דגמי מכוניות שהושקו ב-2018
You're a Superstar

"**You're a Superstar**" (בעברית: **את/ה כוכב/ת על**) הוא סינגל של להקת היורודאנס הקנדית,  . הסינגל יצא ביוני 1998 כסינגל השני מתוך האלבום **, אחרי "Broken Bones".

ב-2020, השיר היה שיר ליפסינק בגמר העונה הראשונה של "המרוץ לדראג של קנדה". באותה שנה, חברת הלהקה , סימון דני, ביצעה את השיר, בשיתוף פעולה עם טיילר שו , בספיישל הסילבסטר השנתי של CBC Television .

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי להט"ב
קטגוריה:שירי יורודאנס
קטגוריה:סינגלים מ-2002
קטגוריה:סינגלים מ-1999
קטגוריה:שירים באנגלית
התקופה הקרחונית האחרונה

ממוזער|טמפרטורת האוויר והצטברות הקרח כפי שנמדדה מליבות קרחונים בגרינלנד בתקופת היונגר דרייס, בסוף התקופה הקרחונית האחרונה ממוזער|upright=1.15|איור המתאר את התקופה הקרחונית האחרונה בשיאה. 
**התקופה הקרחונית האחרונה** (באנגלית: **Last Glacial Period**) התקיימה בכדור הארץ החל מלפני כ-115,000 שנה והסתיימה לפני כ-11,700 שנים, כחלק מסדרה של תקופות קרחוניות ובין-קרחוניות שהתחלפו במהלך עידן הקרח הרביעוני שנמשך 2.5 מיליון השנים האחרונות.
שיאה של התקופה הקרחונית  האחרונה התקיים לפני כ-22,000 שנה אז הגיעו הקרחונים לגודלם המקסימלי. בשלב זה התחיל אקלים כדור הארץ להתחמם באופן איטי, ולפני כ-16,000 שנה הואץ מאוד קצב ההתחממות. כ-14,500 שנה לפני זמננו, חלה ירידה פתאומית בטמפרטורה העולמית למשך כ-1,500 שנה, במה שנקרא היונגר דרייס (Younger Dryas). במהלך התקופה צנחו הטמפרטורות בחצי הכדור הצפוני באופן חד לרמות הקודמות, לפני ששוב עלו בחדות. לפי הארכאולוגיה של המזרח התיכון, עולה שתופעה זו אירעה מיד לפני המהפכה החקלאית, במעבר מהתקופה האפיפלאוליתית לתקופה הנאוליתית.
מדענים מאוניברסיטת פוטסדם בגרמניה, שבחנו ב-2016 את התנאים שהובילו לשמונה התקופות הקרחוניות האחרונות, ובכללן התקופה הקרחונית האחרונה, מצאו שהתרחשותן נבעה מסטיות במסלול ההקפה של כדור הארץ סביב השמש, יחד עם ריכוז מסוים של פחמן דו-חמצני באטמוספירה.

## סיום התקופה
סיומה של התקופה חל באותה פתאומיות כפי שהחלה, החל מ-11,700 שנה לפני זמננו חלה התחממות פתאומית, המסמנת את סוף התקופה הקרחונית האחרונה, סיום תקופת הפליסטוקן ותחילת ההולוקן (התקופה הבין-קרחונית הנוכחית).
לדעת הארכאולוג האוסטרלי ויר גורדון צ'יילד, שטבע את המונח "המהפכה הנאוליתית" בשנות ה-20 של המאה ה-20, האקלים הגלובלי בסוף התקופה הקרחונית האחרונה הפך לחם ויבש ובכך כפה את ההתיישבות לצד מקורות מים ובכך הביא ליעילות מוגברת בעיבוד תבואה והוביל לביות בעלי חיים ויצר מעבר ההדרגתי של בני אדם מחברות נוודיות של ציידים-לקטים לחברות חקלאיות נייחות באזור הסהר הפורה.

## בתרבות
[שמאל|ממוזער|240x240 פיקסלים|נוף מהתקופה הקרחונית של [ספרד. בתמונה נראות ממותות צועדות ולצידן קרנף צמרירי, אריות מערה טורפים אייל צפון ועדר של סוסי בר.]] ב-BBC ובערוץ דיסקברי שודרה הסדרה הדוקומנטרית בת שלושה הפרקים, ענקי עידן הקרח (באנגלית: Ice Age Giants), ב-2013, מוגשת בידי החוקרת הבריטית ד"ר אליס רוברטס. סדרה זו מציגה במחקרים לצד הנפשה של היצורים הגדולים, המגה-פאונה, שחיה בסוף הפליסטוקן בתקופה הקרחונית האחרונה.

## ראו גם
עידן הקרח הקטן
התחממות גלובלית

## הערות שוליים

קטגוריה:גאולוגיה קרחונית
קטגוריה:שינוי אקלים
קטגוריה:מדעי כדור הארץ
קטגוריה:פלייסטוקן
רוני רוזין

**רונלד (רוני) רוזין** (1931 – 2 בנובמבר 1989) היה כירורג ישראלי.

## ביוגרפיה
רוזין נולד בשווייץ ועלה לארץ ישראל. גדל בירושלים. היה חניך בצופים, הצטרף לגדנ"ע והשתתף בקרבות מלחמת העצמאות בעיר. לאחר המלחמה נכלל בהכשרה שהקימה את קיבוץ תל קציר שליד הכנרת, שם היה מפקד מחלקה.

לאחר שירותו הצבאי נסע לחוץ לארץ ושם למד רפואה. התמחה בכירורגיה. שימש כמנהל המחלקה הכירורגית בבית החולים הדסה בתל אביב, שהועברה בהמשך לבית החולים איכילוב. היה איש סגל הפקולטה לרפואה באוניברסיטה העברית והגיע שם לדרגת פרופסור. בין תלמידיו היו ראובן פפרמן, יוסף קלאוזנר ומרדכי גוטמן. בשנים 1985-1986 ניהל את בתי החולים בתל אביב במקומו של דן מיכאלי, שמונה למנכ"ל משרד הבריאות.

רוזין שירת במילואים בחיל הרפואה והגיע בשירותו עד לדרגת סגן אלוף. הוא השתתף כרופא במלחמות ומבצעים ממלחמת ששת הימים ועד למלחמת לבנון הראשונה. מיוחסת לו הצלתם של נפגעים רבים. הוא עסק בשכלולו של המערך לטיפול מהיר בפצועים בשדה הקרב, ייצובם והעברתם לטיפול בבתי חולים בעורף. פרופסור יהודה דנון ייחס לו תרומה לפיתוח גישת בית החולים הזירתי הממיין של חיל הרפואה.

רוזין פיקד בתחילת שנות ה-70 על בית החולים הזירתי של צה"ל ברפידים. הוא שירת בבית חולים זה כמפקד פלוגה כירורגית במלחמת יום הכיפורים. בין הכירורגים, שעבדו תחת פיקודו בתקופה זו, ניתן למנות את פרופ' הרברט פרוינד. לאחר המלחמה כתב עם מנתחים אחרים ששירתו במתקן מאמר נודע אודות פעולתו של בית החולים בכתב העת Journal of Trauma.

רוזין נפטר ממחלה קשה בשנת 1989, בגיל 58. נקבר בבית הקברות קריית שאול.

## מקורות
* יהודה דנון, "פרופ' רוני רוזין - קווים לדמותו", **בטאון חיל הרפואה** מס' 31 (1990), עמ' 4.

## הערות שוליים

קטגוריה:כירורגים ישראלים
קטגוריה:ישראלים ילידי שווייץ
קטגוריה:סגל בית החולים הדסה תל אביב
קטגוריה:מנהלי בתי חולים בישראל
קטגוריה:קציני חיל הרפואה
קטגוריה:חיילי צה"ל במלחמת העצמאות
קטגוריה:חיילי חיל הרפואה במלחמת יום הכיפורים
קטגוריה:בוגרי תנועת הצופים בישראל
קטגוריה:אישים הקבורים בבית הקברות קריית שאול
קטגוריה:חיילי חיל הרפואה במלחמת ששת הימים
קטגוריה:חיילי צה"ל במלחמת לבנון הראשונה
קטגוריה:ישראלים שנולדו ב-1931
קטגוריה:ישראלים שנפטרו ב-1989
רחוב רמב"ן

ממוזער|טקסט=רחוב רמב"ן, 1925 - 1937|רחוב רמב"ן, 1925 - 1937
[ממוזער|טקסט=גן מעלה צ'ארלס קלור|גן מעלה [צ'ארלס קלור]]
**רחוב רמב"ן** הוא אחד מן הרחובות המרכזיים בשכונת רחביה בירושלים. הרחוב יוצא מכיכר צרפת במערב ומתמשך עד לכיכר ריבלין במזרח, שם הוא מתחבר לדרך רופין ולרחוב סעדיה גאון. הרחוב קרוי על שם רבי משה בן נחמן, ואורכו כ-700 מטרים.

ממאי 2020 ישנם שיפוצים לאורך כל הרחוב. השיפוצים כוללים את שיפוץ כיכר צרפת, הנגשת הגנים ושינויים תחבורתיים.

ראש עיריית ירושלים, משה ליאון, מתגורר ברחוב רמב"ן, מה שהופך את הרחוב לעיתים למוקד מחאות והפגנות. זאת בנוסף על כיכר צרפת, המהווה אף היא מוקד להפגנות בשל הקרבה לבית ראש הממשלה.

## אתרים בולטים ברחוב (ממזרח למערב)
* כיכר צרפת – כיכר מרכזית במרכז ירושלים המפגישה את רחוב רמב"ן עם רחוב קרן היסוד, רחוב המלך ג'ורג', שדרות בן מימון ורחוב אגרון.
* מלון פרימה המלכים (בצמוד לכיכר) - מן המלונות הראשונים בירושלים. נחנך ב-1956.
* הטחנה (רמב"ן 8) – נבנתה בשנות ה-70 של המאה ה-19 על ידי הכנסייה היוונית-אורתודוקסית. כיום הטחנה אמנם אינה פועלת, אך ישנו מרכז מסחרי במבנה. בשנות ה-50 שכנה בטחנה הקונסוליה ההולנדית.
* בית אליעזר ותלמה ילין (רמב"ן 14) – הבית הראשון שנבנה בשכונה. תוכנן על ידי אליעזר ילין ונחנך ב-1924.
* בית בונם (רמב"ן 21) – נבנה בשנת 1935 עבור ד"ר בונם, רופא שעלה מגרמניה. כיום משמש כסניף בנק לאומי.
* בית הכנסת "חורב" (רמב"ן פינת אבן גבירול) – אחד מבתי הכנסת הבולטים בשכונה. תוכנן על ידי אליעזר ילין.
* בית מולכו (רמב"ן 20) – מכונה גם "קפה רחביה" וכיום משמש בית מגורים. בעתיד המבנה אמור להיהפך למלון.
* גן אליעזר ילין – גן שתוכנן על ידי ריכארד קאופמן.
* בית גד פרומקין (רמב"ן 26 פינת אבן עזרא 22) – בנין שתוכנן בתחילה עבור השופט גד פרומקין. בשנת 1971 הרב ישראל זאב גוסטמן הקים במבנה את ישיבת "נצח ישראל".
* בית ארתור רופין (רמב"ן 30) – בית שנבנה עבור ארתור רופין בשנים 1924–1925. רופין ואשתו חיו במבנה זה עד מותם.
* בית מנחם אוסישקין (רמב"ן 32 פינת אוסישקין 7) – בית שבו התגורר מנחם אוסישקין ב-10 שנותיו האחרונות. מכונה גם "בית מחניים".
* גן מעלה צ'ארלס קלור - נמצא בקצה המערבי של הרחוב.

## קישורים חיצוניים

* 

## הערות שוליים

רמב"ן, רחוב (ירושלים)
קטגוריה:רחביה
הר זירקל

**הר זירקל** או **הר צירקל** (באנגלית: **Mount Zirkel**) הוא הפסגה הגבוהה ביותר ברכס פארק שהוא תת-רכס של הרי הרוקי. ההר ממוקם על קו פרשת המים של אמריקה, על הגבול בין מחוז ראוט למחוז ג'קסון, במדינת קולורדו שבארצות הברית.

גובהה של הפסגה 3,714 מטרים מעל פני הים.

הר זירקל הוא ההר ה-1,661 בגובהו בקולורדו, וההר ה-2,448 בגובהו בארצות הברית.

ההר מתנשא לגובה של 1,054 מטרים מעל סביבתו, והוא ההר ה-14 בהתנשאותו במדינת קולורדו; הוא ההר ה-279 בהתנשאותו בארצות הברית.

הפסגה ממוקמת בשטח אזור הפרא הר זירקל, שבשטח היער הלאומי ראוט.

ההר ממוקם 41.7 קילומטרים צפונית - צפון-מזרחית מהעיר סטימבואוט ספרינגס.

## היסטוריה
### מקור השם

ההר נקרא על שמו של הגאולוג הגרמני פרדיננד צירקל (Ferdinand Zirkel).

## לקריאה נוספת

• Outdoor Books & Maps (Firm), Jack O. Olofson, **[https://books.google.co.il/books?id=iZHrOoatvC4C&pg=PA196&lpg=PA196&dq=%22Mount+Zirkel%22&source=bl&ots=oDSVhn3TR_&sig=ACfU3U3HxjIP7NdqsCKjA6FENJBm1VBk_Q&hl=en&sa=X&ved=2ahUKEwiGqK7007bzAhUOqxoKHdGwBYM4UBDoAXoECBEQAw#v=onepage&q=%22Mount%20Zirkel%22&f=false Colorado Fishing Guide & Atlas]**, PP 195-198

• Scott S. Warren, **[https://books.google.co.il/books?id=qEKlf6gDmFEC&pg=PA74&lpg=PA74&dq=%22Mount+Zirkel%22&source=bl&ots=MAo4O9OnJa&sig=ACfU3U3tkwPQaPcsDj80oyjga_930cGVhg&hl=en&sa=X&ved=2ahUKEwjV6aCG2LbzAhVIOBoKHQatA004bhDoAXoECAIQAw#v=onepage&q=%22Mount%20Zirkel%22&f=false Exploring Colorado's Wild Areas: A Guide for Hikers, Backpackers, Climbers]**, PP 73-78

## קישורים חיצוניים
* הר זירקל באתר שירות היערות של ארצות הברית
* הר זירקל באתר peakbagger
* הר זירקל באתר summitpost
* הר זירקל באתר peakery (מרחקים לאתרים סמוכים)
* מסלולי הליכה (טרק) סביב הר זירקל באתר alltrails
** מידע על מסלול ההליכה סביב הר זירקל באתר hikingproject
* הר זירקל באתר לונלי פלנט
* מזג אוויר נוכחי מעודכן בהר זירקל (לרבות נתוני שקיעת/זריחת שמש/ירח עדכניים)
** תחזית מזג אוויר עדכנית ארוכת טווח עבור הר זירקל
** תחזית מזג אוויר עדכנית ארוכת טווח עבור הר זירקל (לפי גבהים)
** נתוני מזג אוויר היסטוריים עבור הר זירקל
** סטטיסטיקות מזג אוויר עבור הר זירקל
* 

## הערות שוליים

זירקל
זירקל
זירקל
תורה הקדושה התחנני בבקשה

**תורה הקדושה התחנני בבקשה** הוא פיוט תחינה שחיבר רבינו שמעון בן יצחק, מראשוני הפייטנים באשכנז. הפיוט נאמר אצל יהודי אשכנז כחלק מהסליחות הנאמרות בצום גדליה. הפיוט פונה (בהאנשה) אל התורה בבקשה שתפנה היא אל השם ותתחנן להטבה לעם ישראל, כיון שאם הם לא יעסקו בה תהיה התורה מונחת בקרן זווית: . פניית המשורר אל התורה יצרה התנגדות, בדומה לפולמוס מכניסי רחמים שעוסק בסליחה אחרת הפונה בבקשה למלאכים.

הפיוט בנוי בחרוזים, ובאקרוסטיכון אלפביתי בסדר יורד (תשר"ק) בראשי השורות, כשבסיומו חתום שם המחבר: שמעון בר יצחק.

מרדכי בן דוד שר את השורה הראשונה בשיר בלחן של הלל פלאי בשירו "תורה הקדושה".
## מילות הפיוט

## קישורים חיצוניים
* תורה הקדושה, בתוך: א.מ. הברמן, **פיוטי רבי שמעון ב"ר יצחק**, ברלין וירושלים תרצ"ח, באתר HebrewBooks
* מרדכי בן דוד, תורה הקדושה, באתר יוטיוב
* הפיוט תורה הקדושה, באתר "מאגרים" של האקדמיה ללשון העברית
## הערות שוליים

קטגוריה:סליחות
קטגוריה:יצירות עם אקרוסטיכון
קטגוריה:פיוטי שמעון בן יצחק
משוואה כימית

**משוואה כימית** מייצגת תגובה כימית בעזרת סמלים ונוסחאות כימיים, ובה המגיבים מופיעים בצד שמאל והתוצרים בצד ימין. בין כל המגיבים סימני "+", וכך גם בין התוצרים; בין המגיבים לתוצרים מופיע חץ שמסמן את כיוון התגובה, ולעיתים מוסיף מידע נוסף לגביה, כמו תנאי התגובה, זרזים, או היותה תגובת שיווי משקל. לצד כל מגיב או תוצר יופיע לעיתים מספר, המייצג את היחס המספרי (הסטויכיומטרי) בין כלל המשתתפים בתגובה. היאטרוכימאי (סוג של כימיה רפואית קדם-מודרנית) ז'אן בגין כתב את המשוואה הכימית הראשונה בשנת 1615.

## משוואה לדוגמה
להלן המשוואה לתגובה בין חומצה הידרוכלורית לבין נתרן:
2{\rm HCl} + 2{\rm Na} \rarr 2{\rm NaCl} + {\rm H}_2

בתגובה זו, חומצה הידרוכלורית (HCl) מגיבה עם נתרן (Na), ומתקבלים כתוצרים נתרן כלוריד (NaCl) וגז מימן (H2).

המספרים בתגובה מראים שהמגיבים משתתפים במספר שווה (לשניהם הקידומת "2"), ועל כל שתי מולקולות חומצה ושני אטומי נתרן מתקבלים שתי יחידות נתרן כלוריד, ומולקולה אחת של מימן (המורכבת משני אטומי מימן). כאמור, המספרים הם יחס סטויכיומרי - כמה מולקולות נצרכות וכמה נוצרות, אך לא מייצגים בהכרח את מנגנון התגובה - ייתכן שהתגובה מורכבת למעשה מכמה שלבים נפרדים, בהם משתתפים מספרים שונים של מולקולות. המשוואה הכימית מסכמת את כלל שלבי התגובה.

## מצב צבירה
לעיתים קרובות מסומן במשוואה מצב הצבירה של המשתתפים בתגובה. לדוגמה, בתגובה חמצון הבאה בין חמצן למימן, היוצרת מים:
{\rm O}_{2(\rm g)} + 2{\rm H}_{2(\rm g)} \rarr 2{\rm H}_2{\rm O}_{(\rm l)}

האות "g" מסמלת גז (gas) והאות "l" - נוזל (liquid); מוצק מסומן באות "s" (solid). מצב נפוץ מאוד בתגובות הוא כאשר חומר מומס במים, ואז יסומן ב-"aq" (aqueous).

## ראו גם
* כתיב כימי

## קישורים חיצוניים
* 

קטגוריה:כתיב כימי
קטגוריה:סטויכיומטריה